Фернанда Муслера

Не́стар Ферна́нда Мусле́ра Міко́ль (; нар. , , Аргенціна) — уругвайскі футбаліст, брамнік турэцкага клуба «Галатасарай» і нацыянальнай зборнай Уругвая. З’яўляецца асноўным брамнікам уругвайскай каманды.

 Клубная кар’ера 
Пачынаў кар’еру ў клубе «Мантэвідэа Уондэрэрс», гэта значыць з’яўляецца выхаванцам юнацкай акадэміі гэтага клуба. У жніўні 2007 года быў набыты італьянскім клубам «Лацыа», які выклаў за іграка 3 млн еўра. Дэбютаваў за сталічны клуб 16 верасня ў пераможным матчы супраць «Кальяры» (3:1), аднак пазней, 7 кастрычніка, адгуляў у матчы супраць «Мілана», які скончыўся спусташальным паражэннем з лікам 1:5, з-за чаго сеў на лаву. Наступны сезон Фернанда пачаў як другі брамнік, з’яўляючыся ў асноўным у кубкавых матчах. Аднак ужо ў сезоне 2009/10 пачаў стала выходзіць у асноўным складзе клуба.

19 ліпеня 2011 года «Галатасарай» афіцыйна абвясціў аб падпісанні кантракта з Муслера на 5 гадоўKamuyu Aydınlatma Platformu.Muslera joins Galatasaray. Galatasaray.org. Паводле пагаднення паміж клубамі турэцкі клуб перадаваў Ларыка Джана ў процілеглым кірунку. Акрамя таго «Галатасарай» заплаціў 6,75 млн еўра былому клубу Муслеры, «Мантавідэа Уондэрэрс», які валодаў 50% правоў на ігракаBu eller 20 milyon euro. Fotomac.

 Міжнародная кар’ера 
10 кастрычніка 2009 года Фернанда ўпершыню згуляў за зборную Уругвая, куды ўжо неаднаразова выклікаўся ў папярэднія гады. Дэбют адбыўся ў ключавым матчы ўругвайцаў у Кіта, калі гасцявая перамога з лікам 2:1 дазволіла «сэлеста» абысці супернікаў у барацьбе за месца на чэмпіянат свету.

 Дасягненні 
 Клубныя 
«Лацыа»:
 Уладальнік Кубка Італіі: 2009
 Уладальнік Суперкубка Італіі: 2009

«Галатасарай»:
 Чэмпіён Турцыі (6): 2012, 2013, 2015, 2018, 2019, 2023
 Уладальнік Кубка Турцыі (4): 2014, 2015, 2016, 2019
 Уладальнік Суперкубка Турцыі (5): 2012, 2013, 2015, 2016, 2019

 Міжнародныя 
Уругвай:
 Уладальнік Кубка Амерыкі: 2011

 Крыніцы 

 Спасылкі 

Катэгорыя:Футбольныя варатары
Катэгорыя:Футбалісты Уругвая
Катэгорыя:Ігракі зборнай Уругвая па футболе
Катэгорыя:Ігракі ФК Мантэвідэа Уондэрэрс
Катэгорыя:Ігракі ФК Насьяналь Мантэвідэа
Катэгорыя:Ігракі ФК Лацыа
Катэгорыя:Ігракі ФК Галатасарай
Катэгорыя:Чэмпіёны Паўднёвай Амерыкі па футболе